**PROIECT**

**ROMÂNIA**  (nu produce efecte juridice)\*

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

 **SOÓS ZOLTÁN**

**HOTĂRÂREA NR. ................**

**din .........................................................**

Privind aprobarea numărului maxim de posturi pentru

aparatul de specialitate al Primarului Municipiului Târgu Mureș și al serviciilor și instituțiilor publice cu personalitate juridică din subordinea Consiliului Local al Municipiul Târgu Mureș,

**Consiliul local al Municipiului Târgu Mureș, întrunit în ședință extraordinară convocată de îndată,**

**Având în vedere:**

**Referatul de aprobare al proiectului de hotărâre nr. 52860 din 04.10.2024** privind aprobarea numărului maxim de posturi pentru aparatul de specialitate al Primarului Municipiului Târgu Mureș și al serviciilor și instituțiilor publice cu personalitate juridică din subordinea Consiliului Local al Municipiul Târgu Mureș, întocmit la nivelul Direcției Proiecte cu Finanțare Internațională, Resurse Umane, Relații cu Publicul și Logistică, prin Serviciul Salarizare și Resurse Umane din cadrul Aparatului de specialitate al Primarului Municipiului Târgu Mureș;

**Luând în considerare că:**

* Instituția Prefectului Județului Mureș a formulat acțiune în contencios administrativ având ca obiect anularea H.C.L. nr. 147/28.06.2024privind reorganizarea, aprobarea Organigramei, Statului de Funcții și a Regulamentului de Organizare și Funcționare al Aparatului de Specialitate al Primarului Municipiului Târgu Mureș și al Direcției de Evidență al Persoanelor Târgu Mureș, or, în condițiile art. 3, alin. (3) din Legea nr. 554/2004 – Legea contenciosului administrativ, cu modificările și completările ulterioare: *”Până la soluționarea cauzei, actul atacat potrivit alin. (1)* ***este suspendat de drept****”;*
* Adresa nr. MSG\_STZ-9790/08.08.2024 înregistrată la Registratura Municipiului Târgu Mureș sub nr. 43174/08.08.2024 emisă de Ministerul Finanțelor – Administrația Județeană a Finanțelor Publice Mureș transmite U.A.T. Municipiul Târgu Mureș privind suspendarea alocării sumelor defalcate din unele venituri ale bugetului de stat pentru echilibrarea bugetelor locale pentru Municipiul Târgu Mureș.
* Adresa Instituției Prefectului – Județul Mureș nr. 14223/IX/01.11.2023 înregistrată la Registratura Municipiului Târgu Mureș sub nr. 70966/02.11.2023;
* Adresa Instituției Prefectului – Județul Mureș nr. 3996/S IX/22.03.2024 înregistrată la Registratura Municipiului Târgu Mureș sub nr. 19515/28.03.2024;
* Art. III\* OUG nr. Nr. 63/2010 din 30 iunie 2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare.

În temeiul art. 139, alin. (1) din O.U.G. nr. 57/2019 privind Codul administrativ, cu modificările și completările ulterioare,

**Hotărăște:**

**Art. 1.** Se aprobă numărul maxim de posturi de 629 pentru aparatul de specialitate al Primarului Municipiului Târgu Mureș și al serviciilor și instituțiilor publice cu personalitate juridică din subordinea Consiliului Local al Municipiul Târgu Mureș, după cum urmează:

* Aparatul de Specialitate a Primarului 300 de posturi (urmând ca 69 de posturi finanțate și vacante să fie reduse)
* Clubul Sportiv Municipal 9 posturi;
* Administrația Grădinii Zoologice și a Platoului Cornești 53 de posturi;
* Direcția Fiscală Locală 78 de posturi;
* Administrația Sere și Parcuri 91 de posturi;
* Centrul de Cultură, Artă și Agrement 98 de posturi;

**Art. 2.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ, cu modificările și completările ulterioare, precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 3.** Primarul Municipiului Târgu Mureș și compartimentele funcționale din cadrul Aparatului de specialitate al Primarului Municipiului Târgu Mureș implicate, vor duce la îndeplinire prevederile prezentei hotărâri, conform competențelor stabilite.

**Art. 4.** Prezenta hotărâre se publică pe site-ul propriu și totodată se comunică:

* Instituției Prefectului - Județul Mureș;
* Primarului Municipiului Târgu Mureș;
* Agenției Naționale a Funcționarilor Publici;
* tuturor direcțiilor/serviciilor din cadrul U.A.T. Municipiului Târgu Mureș, inclusiv structurilor cu personalitate juridică aflate sub autoritatea, coordonarea și finanțarea Consiliului Local al Municipiului Târgu Mureș;

 **Viză de legalitate,**

**Secretar General al Municipiului Târgu Mureș,**

 **Bordi Kinga**

Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA**  (nu produce efecte juridice)\*

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

**Direcția proiecte cu finanțare internațională SOÓS ZOLTÁN**

**resurse umane, relații cu publicul si logistică**

**Serviciul salarizare si resurse umane**

**Nr. 52860 din 04.10. 2024**

**REFERAT DE APROBARE**

a proiectului de hotărâre privindaprobarea numărului maxim de posturi pentru

aparatul de specialitate al Primarului Municipiului Târgu Mureș și al serviciilor și instituțiilor publice cu personalitate juridică din subordinea Consiliului Local al Municipiul Târgu Mureș,

 Ținând cont de adresa Instituției Prefectului – Județul Mureș nr. 14223/IX/01.11.2023 înregistrată la Registratura Municipiului Târgu Mureș sub nr. 70966/02.11.2023 prin care ne comunică faptul că potrivit prevederilor art. XVII alin. 8 din Legea nr. 296/2023 privind unele măsuri fiscal – bugetare pentru asigurarea sustenabilității financiare a României pe termen lung, precum și Ordinul Prefectului nr. 372/01.11.2023 privind reducerea a numărului maxim de posturi corespunzător fiecărei unități/subdiviziuni administrativ teritoriale, începând cu data de 1 noiembrie 2023, ne comunică numărul maxim de posturi rezultat ca aplicării prevederilor legii mai sus amintite după cum urmează:

* Numărul maxim de posturi la nivelul UAT 629 (stabilite potrivit pct. 1 din anexa la OUG nr. 63/2010);
* Posturi pentru Serviciul Public Comunitar Local de Evidență a Persoanei 36 (stabilite potrivit pct. 2 din anexa la OUG nr. 63/2010);
* Posturi pentru poliția locală și paza obiectivelor de interes județean 150 (stabilite potrivit pct. 3 din anexa la OUG nr. 63/2010);

În numărul maxim de posturi nu se includ posturile din cadrul capitolelor bugetare *”Învățământ”* și *”Asigurări și asistență socială”* finanțate din bugetele locale, precum și capitolul din capitolul bugetar *”Sănătate”*, indiferent de sursa de finanțare.

*În condițiile prevederilor art. III alin 5, din OUG nr. 63/2010 ”Pentru reducerea cheltuielilor de personal şi încadrarea în numărul maxim de posturi prevăzut la alin. (1) şi (2), ordonatorii de credite ai bugetelor prevăzute la art. 1 alin. (2) din Legea nr. 273/2006 privind finanţele publice locale, cu modificările şi completările ulterioare, pot reduce numărul de posturi finanţate şi, respectiv, pot disponibiliza, în condiţiile legii, personalul aferent”.*

Cu respectarea numărului maxim de posturi mai sus menționat vor fi elaborate organigrama, statul de funcții și regulamentul de organizare și funcționare al aparatului de specialitate al Primarului Municipiului Târgu Mureș și al Direcției de Evidență al Persoanelor Târgu Mureș, dată fiind acțiunea în contencios administrativ având ca obiect anularea H.C.L. nr. 147/2024 privind reorganizarea, aprobarea organigramei, statului de funcții și regulamentului de organizare și funcționare al aparatului de specialitate al Primarului Municipiului Târgu Mureș și al Direcției de Evidență al Persoanelor Târgu Mureș, respectiv suspendarea de drept a actului administrativ anterior menționat, în condițiile art. 3, alin. (3) din Legea nr. 554/2004 Legea contenciosului administrativ, cu modificările și completările ulterioare.

***Astfel, până la data de 30.06.2024 au fost adoptate de către Consiliul Local Municipal Târgu Mureș, următoarele hotărâri privind reorganizarea instituțiilor publice aflate în subordinea Consiliului Local Municipal Târgu Mureș, cu încadrarea în normativul maxim de posturi alocat U.A.T. Municipiul Târgu Mureș (629 de posturi), după cum urmează:***

* ***Clubul Sportiv Municipal Târgu Mures – Marosvásárhely Városi Sportklub - H.C.L. nr. 89/28.03.2024 privind aprobarea Organigramei, a Statului de Funcții și a Regulamentului de Organizare și Funcționare ale Clubului Sportiv Municipal Târgu Mures – Marosvásárhely Városi Sportklub***

***Total posturi: 9 posturi de natură contractuală, (cu 17 posturi mai puțin), din care 1 post de conducere și 8 posturi de execuție;***

* ***Administrația Grădinii Zoologice și a Platoului Cornești - H.C.L. nr. 88/28.03.2024 privind modificarea Organigramei, statului de Funcții și a Regulamentului de Organizare și Funcționare a Administrației Grădinii Zoologice și a Platoului Cornești;***

***Total posturi: 53 funcții de natură contractuală, (nemodificat) din care 4 posturi de conducere și 49 posturi de execuție;***

* ***Administrația Sere și Parcuri - H.C.L. nr. 87/28.03.2024 privind aprobarea reorganizării și modificării Organigramei, a Statului de funcții și a Regulamentului de organizare și funcționare privind Serviciul Public Ecologie, Peisagistică și Salubrizare Urbană – conform Anexelor nr. 1, 2, 3, care fac parte integrantă din prezenta hotărâre;***

***Total posturi: 91 posturi de natură contractuală, (cu 10 posturi mai puțin), din care 7 posturi de conducere și 84 posturi de execuție;***

* ***Centrul de Cultură, Artă și Agrement - H.C.L. nr. 50/29.02.2024 privind reorganizarea prin preluarea Direcției Complexul de Agrement Weekend ca urmare a desființării acestei Direcții, schimbarea denumirii Centrului de Cultură și Artă în Centrul de Cultură, Artă și Agrement Târgu Mureș, și modificarea corespunzătoare a structurii organizatorice, aprobarea organigramei, a numărului de personal și a statului de funcții;***

***Total posturi: 98 posturi de natură contractuală, (cu 29 posturi mai puțin), din care 8 posturi de conducere și 90 posturi de execuție;***

* ***Direcția Fiscală Locală Târgu Mureș - H.C.L. nr. 156/28.06.2024 privind modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș***

***Total posturi: 78 posturi de natură publică, (cu 1 post mai mult), din care 7 posturi de conducere și 71 posturi de execuție;***

 ***Prin adoptarea măsurilor de reorganizare la instituțiile mai sus arătate, s-a realizat reducerea a 55 de posturi vacante, de la un număr total de 753 la 698 posturi, urmând ca 69 de posturi finanțate și vacante să fie reduse, de la Aparatul de specialitate a Primarului Municipiului Târgu Mureș.***

Totodată, precizăm că la data de 08.08.2024, **Ministerul Finanțelor – Administrația Județeană a Finanțelor Publice Mureș transmite U.A.T. Municipiul Târgu Mureș Adresa nr. MSG\_STZ-9790/08.08.2024 înregistrată la Registratura Municipiului Târgu Mureș sub nr. 43174/08.08.2024** privind suspendarea alocării sumelor defalcate din unele venituri ale bugetului de stat pentru echilibrarea bugetelor locale pentru Municipiul Târgu Mureș, întrucât instituția noastră nu s-a încadrat în număr maxim de posturi aprobat prin Ordinul prefectului județului Mureș.

***Față de cele mai sus menționate propunem spre aprobare proiectul de hotărâre*** privindaprobarea numărului maxim de posturi pentru aparatul de specialitate al Primarului Municipiului Târgu Mureș și al serviciilor și instituțiilor publice cu personalitate juridică din subordinea Consiliului Local al Municipiului Târgu Mureș.

Aprecierea necesității și oportunitatea adoptării proiectului de act administrativ este atributul Consiliului Local, ulterior avizării de către comisiile de specialitate în condițiile art. 136, alin. (4) din O.U.G. nr. 57/2019 privind Codul administrativ, cu modificările și completările ulterioare.

 Director executiv, D.E, Director executiv, D.P.F.I.R.U.R.P.L., Fodor Anca

 Costașuc Irma

Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ